బి. బి. పాటిల్

బి. బి. పాటిల్ తెలంగాణ రాష్ట్రానికి చెందిన రాజకీయ నాయకుడు, పార్లమెంట్ సభ్యుడు. 2014 నుండి భారత్ రాష్ట్ర సమితి తరపున జహీరాబాద్ లోక్‌సభ నియోజకవర్గం ఎంపీగా ప్రాతినిధ్యం వహిస్తున్నాడు.

జననం, విద్యాభ్యాసం
పాటిల్ 1955, నవంబర్ 1న హనుమాబాయ్ పాటిల్, బస్వాత్ రావు పాటిల్ దంపతులకు నిజామాబాద్ జిల్లా, సిర్పూర్ గ్రామంలో జన్మించాడు. మహారాష్ట్రలోని పరభానీలోని మరాఠ్వాడా అగ్రికల్చర్ కాలేజీలో బిఎస్సీ అగ్రికలర్చర్ చదివిన పాటిల్ వ్యవసాయ, వ్యాపారరంగాల్లో పనిచేశాడు.

వ్యక్తిగత జీవితం 
పాటిల్ కు అరుణతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

రాజకీయ విశేషాలు
2014లో తెలంగాణ రాష్ట్ర సమితిలో చేరిన పాటిల్, ఎన్నికల ప్రచారాన్ని ప్రారంభించాడు. 2014 మే నెలలో జహీరాబాద్ నియోజకవర్గం నుంచి 16వ లోక్‌సభకు పోటీచేసి కాంగ్రెస్ పార్టీకి చెందిన సురేష్ కుమార్ షెట్కార్‌ను ఓడించి  పార్లమెంట్ సభ్యుడిగా ఎన్నికయ్యాడు. 2014, సెప్టెంబరు 1న రోడ్డు రవాణా - హైవేలు షిప్పింగ్ మంత్రిత్వ శాఖ కన్సల్టేటివ్ కమిటీ, హోం వ్యవహారాలపై స్టాండింగ్ కమిటీ సభ్యుడిగా నియమించబడ్డాడు.

2019 మే నెలలో జరిగిన 17వ లోక్‌సభ ఎన్నికల్లో జహీరాబాద్ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి మదన్ మోహన్ రావు పై 6166 ఓట్ల మెజారిటీతో గెలుపొందాడు. 2019, సెప్టెంబరు 13న వ్యవసాయ స్టాండింగ్ కమిటీ సభ్యుడిగా నియమించబడ్డాడు. 2019, అక్టోబరు 9న పార్లమెట్ సభ్యుల కమిటీ, ఆర్థిక మంత్రిత్వ శాఖ-కార్పొరేట్ వ్యవహారాల మంత్రిత్వ శాఖ సంప్రదింపుల కమిటీ సభ్యుడిగా నియమించబడ్డాడు.

ఇతర వివరాలు 
మలేషియా, సింగపూర్, యునైటెడ్ అరబ్ ఎమిరేట్స్, యుకె, యుఎస్ఎ మొదలైన దేశాలు పర్యటించాడు.

మూలాలు

జీవిస్తున్న ప్రజలు
1955 జననాలు
తెలంగాణ రాష్ట్ర సమితి రాజకీయ నాయకులు
నిజామాబాదు జిల్లా వ్యక్తులు
సంగారెడ్డి జిల్లా నుండి ఎన్నికైన లోక్‌సభ సభ్యులు
నిజామాబాదు జిల్లా వ్యాపారవేత్తలు
నిజామాబాదు జిల్లా రాజకీయ నాయకులు
16వ లోక్‌సభ సభ్యులు
17వ లోక్‌సభ సభ్యులు
తెలంగాణ నుండి ఎన్నికైన లోక్‌సభ సభ్యులు